Picayaꞌlah kaꞌ Tuhan Allah

Percayalah kepada Tuhan Allah

Edisi Percobaan

Ahe (Kanayatn)

Keagamaan

Lalu Yesus bakata kaꞌ murit-murit-Nya, “Koa tagalnya Aku bakata, amelah kuatir kaꞌ kaidupatn nyu, ahe nang kitaꞌ makatnaꞌ, man ahe nang kitaꞌ pakeaꞌ.

Lukas 12 : 22

Jukut idup koa labih dari sakadar pamakanan, man tubuh koa labih dari sakadar pakean.

Lukas 12:23

Paratiatn burukng-burukng nang inaꞌ batanam padi, inaꞌ bahanyi, inaꞌ ugaꞌ badango man babaluh tampat padi.

Lukas 12:24a

Tapi Tuhan Allah mihara burukng-burukng koa! Kitaꞌ miah sidi baraga daripada burukng-burukng koa!

Lukas 12:24b

Sae geꞌ kaꞌ antara kitaꞌ tagal kakuatiratnnya pane mapanyakng umurnya biarpun sabebet? Jaji hal nang enek lea koa ihan jaꞌ, kitaꞌ inaꞌ pane panjawat man kakuatiratn kitaꞌ. Tagal koa kitaꞌ usah kuatir kaꞌ hal-hal nang lain.

Lukas 12:25-26

Paratiatn bunga-bunga nang tumuh liar. Bunga-bunga koa inaꞌ bakaraja karas man inaꞌ nanun. Tapi dangar boh: raja Salomo nang sidi miah kaya pun takaꞌ nya make pakean kebesarannya, inaꞌ saedoꞌ bunga-bunga koa.

Lukas 12:27

Kitaꞌ teleꞌ, kade Tuhan Allah makeaniꞌ bunga-bunga nang tumuh liar koa sidi edoꞌ, padahal bunga koa ari nian ada tapi ampagi di buakng kaꞌ dalapm api. Jadi tantunya labih agi Tuhan Allah maratiatn kitaꞌ! Tapi kitaꞌ inaꞌ batol picayaꞌ!

LUkas 12:28

Jadi amelah kitaꞌ kuatir kaꞌ ahe nang kitaꞌ makatnaꞌ man kitaꞌ cocokaꞌ.  Jukut urakng-urakng nang inaꞌ kanal kaꞌ Tuhan Allah nang kuatir maan kaꞌ hal koa. Tapi Apaꞌ nyu nang kaꞌ saruga nauan kade kitaꞌ palalu samuanya koa.

Lukas 12:29-30

Tapi kitaꞌ barusaha maan biar Tuhan Allah marentah kaꞌ kaidupatn kitaꞌ, tagal koa Tuhan Allah nambahatnaꞌ sigananya koa kaꞌ kitaꞌ.”

Amelah galiꞌ, kitaꞌ murit-murit-Ku nang sabebet man nang lamah! Jukut Apaꞌ kitaꞌ nang kaꞌ saruga Raja nang sidi repo marakati kitaꞌ.

Lukas 12:31-32

Juallah harta nyu, bareatnlah duitnya kaꞌ urakng kodo. Jukut man nang koa ugaꞌ kitaꞌ nyiapatn untuꞌ diriꞌ kitaꞌ harta kakayaatn kaꞌ saruga nang inaꞌ baya abis. Man pangalit inaꞌ baya ngalitnya, ugaꞌnya inaꞌ pane rusak. Jukut diꞌmae harta kakayaatnnyu ada diꞌkoa ugaꞌ ati nyu ada.

Lukas 12:33-34

Picayaꞌlah kaꞌ Tuhan Allah

Percayalah kepada Tuhan Allah

Ahe (Kanayatn)

Kalimantan Barat, Indonesia

http://creativecommons.org/licenses/by/4.0/
Anda bebas menggunakan karya ini untuk keperluan komersial. Anda dapat menyesuaikan dan menambahkan ke karya ini. Anda harus menghargai hak cipta dan pengakuan untuk para penulis, ilustrator, dsb.

Berdasarkan karya asli yang tidak mempunyai pernyataan hak cipta.

Berdasarkan karya asli yang tidak mempunyai pernyataan hak cipta.